На основу члана 5 став 3, члана 13 став 3 и члана 22 став 7 Закона ао путевима (‘’Службени лист РЦГ’’, бро9ј 42/04, 21/09 и ‘’Службени лист Црне Горе, број 54/09, 40/10, 73/10, 36/11, 40/11 И 92/17) , члана 32 став 1 тачка 2 Закона о локалној самоуправи (‘‘’Службени лист ЦГ’’, број 2/18 и 34/19) члана 35 Статута општине Андријевица ("Службени лист ЦГ - општински прописи" бр. 32/18 ) Скупштина Општине Андријевица, на сједници одржаној 03.10.2019. године, донијела је:

**ОДЛУКУ**

**о измјенама и допунама Одлуке о општинским и некатегорисаним путевима**

**Члан 1**

У Одлуци о општинским и некатегорисаним путевима (``Службени лист ЦГ - општински прописи, број 2507, 08/07, 39/08, 23/09, 28/10, 1/14 и 25/15) у поглављу IX КАЗНЕНЕ ОДРЕДБЕ мијењају се чланови 64 , 65, и 66 и гласе:

**Члан 64**

Новчаном казном од 150 еура до 10.000 еура казниће се за прекршај Предузеће или изабрани извођач радова на одржавању и заштити путева ако:

1. не поступа у складу са чланом 18 ове одлуке;

2. прије извођења радова на одржавању општинског или некатегорисаног пута, не обезбиједи мјесто на којем се изводе радови и не организује безбједно одвијање саобраћаја на мјесту извођења радова (члан 25 став 2);

3. мјесто на којима се изводе радови не означи и не постави прописану саобраћајну сигнализацију (члан 25 став 3);

4. у случају обуставе рада не обезбиједи мјесто на којем се радови изводе (члан 25, став 1);

5. не одржава општинске и некатегорисане путеве на начин и под условима да се на њима може вршити несметан и безбједан саобраћај за који су намијењени (члан 28);

7. благовремено не обавијести комуналног инспектора за учињене повреде у смислу ове одлуке (члан 59).

За прекршај из става 1 овог члана казниће се и одговорно лице у Предузећу, или одговорно лице код изабраног извођача радова на одржавању и заштити путева, новчаном казном од 20 еура до 1.000 еура.

**Члан 65**

Новчаном казном од 150 до 10.000 еура казниће се за прекршај правно лице, ако:

1. изводи радове на тротоару и коловозу без претходног одобрења органа локалне управе надлежног за послове саобраћаја или се не придржава услова из издатог одобрења (члан 15);

2. врши саобраћај на општинском и некатегорисаном путу и на дијелу пута на коме је орган локалне управе надлежнан за послове саобраћаја забранио саобраћај, или врши саобраћај на одређеној дионици возилом којем је орган локалне управе надлежнан за послове саобраћаја забранио вршење саобраћаја (члан 66, став 1, тачка 2 );

3. изводи радове на општинском или некатегорисаном путу или уз њега, који утичу на саобраћај без одобрења органа локалне управе надлежног за послове саобраћаја (члан 8);

4. подносилац захтјева за потпуно затварање пута о томе не обавијести Управу полиције и јавност (члан 34 став 3);

5. врши ванредни превоз без посебне дозволе, или ванредни превоз не врши на начин и према условима одређеним у дозволи за ванредни превоз (члан 36 став 2);

6. без одобрења органа локалне управе надлежног за послове саобраћаја прикључи или преуреди прикључак на општински и некатегорисани пут (члан 40, став 1 );

7. поступа супротно забранама из члана 43 ове одлуке;

8. не допусти слободан оток воде и одлагање снијега на његовом земљишту (члан 44 став 1);

9. на општинском и некатегорисаном путу и путном објекту и у њиховој близини изводи радове који би могли оштетити или угрозити пут или путни објекат односно угрозити саобраћај на путу (члан 46);

10. наноси масноћу, уље, блато, посипа, депонује или баца материјале, предмете и отпад на општински или некатегорисани пут (члан 47 став 1);

11. власник возила, које се онеспособи за даљу вожњу, као и терета који је пао са возила не уклони са коловоза општинског и некатегорисаног пута (члан 48 став 3);

12. без одобрења у заштитном појасу општинског и некатегорисаног пута гради, или реконструише грађевинске објекте, или у њему поставља друге објекте и уређаје (члан 49 став 6);

13. без одобрења обавља радове ван заштитног појаса општинског пута, који би могли проузроковати промјену водостаја или висину подземне воде, или на други начин утицати на пут, сигурност саобраћаја на њему, или их изводи у супротности са условима издатог одобрења (члан 53).

За прекршај из става 1 овог члана, казниће се предузетник новчаном казном од 50 еура до 3.000 еура.

За прекршај из става 1 овог члана казниће се одговорно лице у правном лицу и физичко лице новчаном казном од 20 еура до 1.000 еура.

**Члан 66**

Новчаном казном од 100 еура до 1.500 еура, казниће се за прекршај правно лице, ако:

1. у троугловима прегледности општинског и некатегорисаног пута сади саднице, оставља предмете и материјале, постројења, уређаје, гради било какве објекте или врши друге радње које ометају прегледност пута (члан 41);

2. не допусти приступ до путних објеката због њиховог одржавања, градњу привремених или сталних објеката за заштиту пута и саобраћаја на њему (члан 44 став 2);

3. депонује грађевински и други материјал који не служи за потребе одржавања општинског и некатегорисаног пута на мањем растојању од 5 м од спољне ивице путног појаса (члан 45);

4. не постави заштитну ограду на начин како то захтијава безбједност учесника у саобраћају или заштита пута или путних објеката од оштећења или се умањи прегледност на општимском и некатегорисаном путу или ако се умањи прегледност (члан 50);

5. ограде и дрвеће поред општинских и некатегорисаних путева подиже супротно члану 51 ове одлуке;

6. поред општинског пута на удаљености од 10 м, рачунајући од спољне ивице путног појаса подигне споменик, крајпуташ и друге спомен знакове (члан 52);

7. врши пошумљавање, уређење корита ријека уз општински и некатегорисани пут без одобрења органа локалне управе надлежног за послове саобраћаја (члан 53);

8. без дозволе органа локалне управе надлежног за послове саобраћаја поставља рекламне табеле, рекламне паное, и друге натписе или их уредно не одржава (члан 56);

9. не изгради и не уреди паркинг просторе у складу са чланом 57 ове одлуке;

10. неовлашћено уклони или оштети саобраћајни знак и путну опрему, или измјени значење саобраћајног знака или нешто постави на саобраћајни знак или стуб од саобраћајног знака, што није у вези самог саобраћајног знака (члан 58);

11. ако не поступи по наређењу комуналног инспектора односно комуналног полицајца, издатом на основу члана 61, 62 и 63 ове одлуке.

За прекршај из става 1 овог члана, казниће се предузетник новчаном казном од 30 еура до 250 еура.

За прекршај из става 1 овог члана казниће се одговорно лице у правном лицу и физичко лице новчаном казном од 10 еура до 100 еура.

**Члан 2**

Члан 67 и члан 68 бришу се ,тако да члан 69 Одлуке о општинским и некатегорисаним путевима,постаје члан 67, члан 70 постаје члан 68,члан 71 постаје члан 69 и члан 72 постаје члан 70.

**Члан 3**

Ова одлука ступа на снагу осмог дана од дана објављивања у "Службеном листу Црне Горе - општински прописи".

Број: 030-31-2019-02/6

Андријевица, 03.10.2019. године

**СКУПШТИНА ОПШТИНЕ АНДРИЈЕВИЦА**

**ПРЕДСЈЕДНИК,**

Славко М. Стијовић, с.р.